CELEX: 31977D0271
Language: el
Date: 1977-03-29 00:00:00
Title: 77/271/ΕΟΚ: Απόφαση του Συμβουλίου της 29ης Μαρτίου 1977 περί εφαρμογής της αποφάσεως 77/270/ΕΟΚ «περί εξουσιοδοτήσεως της Επιτροπής να συνάπτει δάνεια Ευρατόμ με σκοπό την συμμετοχή στη χρηματοδότηση των πυρηνικών σταθμών παραγωγής ηλεκτρικής ενεργείας»

Avis juridique important

|

31977D0271

77/271/ΕΟΚ: Απόφαση του Συμβουλίου της 29ης Μαρτίου 1977 περί εφαρμογής της αποφάσεως 77/270/ΕΟΚ «περί εξουσιοδοτήσεως της Επιτροπής να συνάπτει δάνεια Ευρατόμ με σκοπό την συμμετοχή στη χρηματοδότηση των πυρηνικών σταθμών παραγωγής ηλεκτρικής ενεργείας»  

Επίσημη Εφημερίδα αριθ. L 088 της 06/04/1977 σ. 0011 - 0011 Ελληνική ειδική έκδοση: Κεφάλαιο 10 τόμος 1 σ. 0121  Ισπανική ειδική έκδοση: Κεφάλαιο 12 τόμος 3 σ. 0026  Πορτογαλική ειδική έκδοση : Κεφάλαιο 12 τόμος 3 σ. 0026  Φινλανδική ειδική έκδοση: Κεφάλαιο 10 τόμος 1 σ. 0013  Σουηδική ειδική έκδοση: Κεφάλαιο 10 τόμος 1 σ. 0013 

ΑΠΟΦΑΣΗ ΤΟΥ ΣΥΜΒΟΥΛΙΟΥ της 29ης Μαρτίου 1977 περί εφαρμογής της αποφάσεως 77/270/Ευρατόμ "περί εξουσιοδοτήσεως της Επιτροπής να συνάπτει δάνεια Ευρατόμ με σκοπό τη συμμετοχή στη χρηματοδότηση των πυρηνικών σταθμών παραγωγής ηλεκτρικής ενεργείας"ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Κοινότητος Ατομικής Ενεργείας,  την απόφαση 77/270/Ευρατόμ του Συμβουλίου της 29ης Μαρτίου 1977 περί εξουσιοδοτήσεως της Επιτροπής να συνάπτει δάνεια Ευρατόμ με σκοπό την συμμετοχή στην χρηματοδότηση των πυρηνικών σταθμών παραγωγής ηλεκτρικής ενεργείας(1), και ιδίως άρθρο 1,  Εκτιμώντας:  ότι το ανώτατο ύψος των δανείων, τα οποία εξουσιοδοτείται να συνάψει η Επιτροπή εξ ονόματος της Ευρωπαϊκής Κοινότητος Ατομικής Ενεργείας πρέπει να καθορισθεί σε 500 εκατομμύρια ευρωπαϊκές λογιστικές μονάδες- ότι η Επιτροπή πρέπει να ενημερώσει το Συμβούλιο, όταν αυτό συμβεί, ότι το ύψος των πράξεων που επραγματοποιήθησαν έφθασε τα 300 εκατομμύρια ευρωπαϊκές λογιστικές μονάδες, προκειμένου να δυνηθεί το Συμβούλιο να αποφασίσει, με βάση την πείρα που αποκτήθηκε, για τον καθορισμό ενός νέου ποσού,  ΑΠΟΦΑΣΙΖΕΙ:   Άρθρο μόνο  Τα δάνεια που προβλέπονται από το άρθρο 1 της αποφάσεως 77/270/Ευρατόμ δύνανται να συναφθούν μέχρι συνολικού ύψους 500 εκατομμυρίων ευρωπαϊκών λογιστικών μονάδων- η ευρωπαϊκή λογιστική μονάδα έχει καθορισθεί με την απόφαση 75/250/ΕΟΚ(2).  Όταν το ύψος των πράξεων που επραγματοποιήθησαν φθάσει τα 300 εκατομμύρια ευρωπαϊκές λογιστικές μονάδες, η Επιτροπή ενημερώνει σχετικά το Συμβούλιο, το οποίο αποφασίζει ομοφώνως, το ταχύτερο δυνατόν, για τον καθορισμό ενός νέου ποσού.  Έγινε στις Βρυξέλλες, στις 29 Μαρτίου 1977.  Για το Συμβούλιο Ο Πρόεδρος T. BENN  (1) ΕΕ αριθ. Ν 88 της 6. 4. 1977, σ. 9.  (2) ΕΕ αριθ. Ν 104 της 24. 4. 1975, σ. 35.